રિતેશ સાધવાની અને ફરહાન અખ્તર નિર્મિત 'ફૂકરે' ભારતીય દર્શકોને ખૂબ પસંદ પડી હતી. હવે આ ફિલ્મની સિક્વલ આવી રહી છે. 8 ડિસેમ્બરના રોજ 'ફૂકરે રિટર્ન્સ' રીલિઝ થવા જઈ રહ્યું છે જેનું ટીઝર આજે રીલિઝ કરવામાં આવ્યું છે. આ ફિલ્મમાં પ્રથમ ફિલ્મમાં સામેલ અભિનેતાઓને જ લેવામાં આવ્યા છે. ફિલ્મના પાત્રોને બદલવામાં આવ્યા નથી. મૃઘદીપ સિંહ લાંબા દ્વારા ડિરેક્ટ કરવામાં આવેલી આ ફિલ્મ કોમેડીથી ભરપૂર હશે. ફિલ્મનું ટીઝર જોઇને કહી શકાય કે 'ફૂકરે' ફિલ્મ દર્શકોને પેટ પકડીને ફરી હસાવી શકે છે.